MT Il-Ġurnal Uffiċjali ta’ l-Unjoni Ewropea C 198/14

Tagħrif fil-qosor imwassal mill-Istati Membri fir-rigward ta' għajnuna mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat KE dwar għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2007/C 198/04)

XA Number: XA 103/07

Stat Membru: Spanja

Reġjun: Cantabria

Titolu ta' l-iskema ta' l-għajnuna: Ayudas a las explotaciones de gallinas ponedoras.

Bażi ġuridika: Orden GAN/24/2007, de 18 de abril, por la que se establecen las bases reguladoras de las ayudas a las explotaciones de gallinas ponedoras de la Comunidad Autónoma de Cantabria, y se convocan para el año 2007.

BOC no 83, de 30 abril de 2007.

Nefqa annwali ppjanata skond l-iskema ta' għajnuniet: 180 000 EUR

Intensità massima ta' l-għajnuna:

— Sal-100 % ta' 100 000 EUR għal-linji ta' għajnuna previsti mill-punti 1 u 3 ta' l-Artikolu 3 (akkwist ta' tiġieġ għall-qatla f'azjendi pożittivi/telf mill-produzzjoni minħabba spopolament ta' impjanti tat-tjur). L-ammont ta' l-għajnuna se jkun stabbilit skond l-għadd u l-età tat-tjur maqtula.

— Sal-100 % ta' 80 000 EUR għal-linja ta' għajnuna previsti mill-punt 2 ta' l-Artikolu 3 (infrastruttura jew tagħmir u apparat għat-titjib tal-bijosigurtà). Kull benefiċjarju se jirċievi sal-75 % ta' l-ispejjeż ta' l-investimenti li għamel.

Data ta' l-implimentazzjoni: Mejju 2007

Tul ta' żmien ta l-iskema: 2007-2013

Għan ta' l-għajnuna: Titjib ta' l-impjanti u tal-bijosigurtà sanitarja ta' l-azjendi agrikoli tat-tjur ta' tiġieġ li jbidu.

Artikoli tar-Regolament (KE) 1857/2006:

Art. 4 (investiment f'azjendi tat-trobbija tal-bhejjem)

Art. 10 (għajnuniet għall-mard tal-bhejjem u tal-pjanti u għall-infestazzjonijiet parassitarji)

Art. 16 (għajnuniet għas-settur tat-trobbija tal-bhejjem).

Spejjeż sussidjati koperti mill-iskema: L-Art. 3 ta' l-Ordni GAN/24/2007 msemmija hawn fuq, jispeċifika t-tliet linji ta' għajnuna (elementi fejn tista' tingħata għajnuna):

Settur benefiċjarju: Settur tat-trobbija ta' tjur li jbidu (azjendi agrikoli tat-tjur ta' tiġieġ li jbidu).

Isem u l-indirizz ta' l-awtorità li tagħti l-għajnuna:

Consejería de Ganadería, Agricultura y Pesca del Gobierno de Cantabria, Edificio Europa E-39011 Santander (Cantabria)

Indirizz ta' l-internet: www.gobcantabria.es

Tagħrif ieħor: —

F'Santander, it-2 ta' Mejju 2007

Il-kap tas-servizz tas-saħħa

u tal-benessri ta' l-annimali

Francisco Manuel FERNANDEZ MARTINEZ

XA Number: XA 104/07

Stat Membru: Franza

Reġjun: Département de la Vendée

Titolu ta' l-iskema ta' għajnuna: Aides aux investissements à finalité environnementale sur les exploitations agricoles

Bażi ġuridika:

— Article 4.3.d) du règlement (CE) no 1857/2006

— Articles L 1511-2 et L 1511-5 du code général des collectivités territoriales

— Convention cadre en cours entre le département et la région Pays-de-Loire.

Nefqa annwali ppjanata fl-ambitu ta' l-iskema ta' għajnuna: 200 000 EUR

Intensità massima ta' l-għajnuna: 30 % ta' l-investiment, b'limitu massimu ta' għajnuna ta' 100 000 EUR għal kull proġett.

Data ta' l-implimentazzjoni: Malli jiġi rċevut l-avviż tal-wasla mingħand il-Kummissjoni.

Tul ta' żmien ta' l-iskema ta' għajnuna: Ħames snin mill-avviż tal-wasla għand il-Kummissjoni.

Għan ta' l-għajnuna: Li tgħin lil azjendi agrikoli jixtru tagħmir biex jissostitwixxu l-użu ta' l-enerġija mis-sorsi fossili għal dak ta' enerġija li tiġġedded (il-metanizzazzjoni, injam kombustibbli, enerġija ġeotermika, enerġija mix-xemx, eċċ).

Prerekwiżit huwa li l-benefiċjarji jkunu vijabbli ekonomikament.

L-ammont tas-sussidji pprovduti se jkun determinat, l-ewwelnett, skond l-operazzjoni, abbażi tan-nefqa stmata msemmija meta titressaq l-applikazzjoni. L-ammont reali ta' l-għajnuna reali se jkun determinat meta jitressqu l-fatturi bl-irċevuta. Il-persunal tad-Dipartiment ikun jista' jwettaq kontrolli fuq il-post.

Jekk l-ispejjeż reali tax-xiri huma inqas minn dawk stmati meta tressaq l-inkartament lill-kumitat permanenti, l-għajnuna għandha titnaqqas proporzjonalment man-nefqa li saret tabilħaqq. Jekk bil-maqlub, l-għajnuna ma tiżdiedx.

Il-benefiċjarju ta' l-għajnuna jintrabat li juża s-sussidju mid-Dipartiment, mid-data tan-notifika tad-digriet 'il quddiem, għall-għan speċifiku li għalih ingħata. Jintrabat ukoll li jissottometti, kull sena għal tliet snin, rapport tekniku dwar l-operat tat-tagħmir sussidjat.

Id-deċiżjoni li permezz tagħha tingħata l-għajnuna għandha ssir qabel ma tibda l-operazzjoni, inkella t-talba għal għajnuna ma tkunx valida.

L-għajnuna mid-Dipartiment titħassar bis-sħiħ mill-kumitat permanenti jekk twissija formali tibqa' bla tweġiba, u d-Dipartiment jista' jitlob ir-rimborż immedjat jekk il-benefiċjarju ma jipprovdix id-dokumenti ta' sostenn meħtieġa. Barra minn hekk, id-Dipartiment jista' jitlob ukoll li l-għajnuna titħallas lura jekk ma tkunx intefqet skond il-kriterji għall-għoti tagħha. Kull deċiżjoni li permezz tagħha tingħata l-għajnuna ssir mhux valida jekk it-tagħmir ma jkunx inxtara sa sentejn wara n-notifika tad-digriet. F'dak il-każ, l-għajnuna titħassar awtomatikament.

Madankollu, bħala eċċezzjoni u soġġett għall-qbil tal-kumitat permanenti tal-kunsill reġjonali, tista' tingħata estensjoni tal-validità ta' massimu ta' sena għax-xiri tat-tagħmir, sakemm il-benefiċjarju ma jkunx responsabbli għad-dewmien u sakemm l-applikazzjoni għall-estensjoni titressaq, flimkien ma' dokumenti ta' sostenn, xahrejn qabel l-iskadenza tal-perjodu inizjali ta' validità ta' l-għajnuna.

Settur(i) konċernat(i): L-azjendi agrikoli kollha ta' produzzjoni varja li jissodisfaw id-definizzjoni Komunitarja ta' impriżi żgħar u ta' daqs medju.

Isem u indirizz ta' l-awtorità li tagħti l-għajnuna:

Conseil général de la Vendée Direction de l'environnement et de l'aménagement 40, rue Maréchal Foch F-85923 La Roche-sur-Yon Cedex 9

Sit ta' l-internet: www.vendee.fr (is-sit ġenerali tad-Dipartiment tal-Vendée)

Id-deskrizzjoni se tittella' fuq is-sit meta din l-iskeda ta' eżenzjoni tiġi rreġistrata mill-Kummissjoni.

Numru XA: XA 105/07

Stat Membru: L-Irlanda

Reġjun: L-Istat Membru kollu

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Young Farmers' Installation Scheme (Din l-iskema tagħmel parti mill-Miżura ta' Edukazzjoni u Taħriġ tal-Programm ta' Żvilupp Rurali ta' l-Irlanda 2007-2013).

Bażi ġuridika: Artikolu 22 tar-Regolament tal-Kunsill (KE) Nru 1698/2005..

Nefqa annwali ppjanata fl-ambitu ta' l-iskema jew l-ammont totali ta' l-għajnuna individwali mogħtija lill-kumpanija: 5 miljun EUR.

0,7 miljun EUR kull sena matul il-perjodu 2007-2013.

Intensità massima ta' l-għajnuna: 15 000 EUR għal kull applikant.

Data ta' l-implimentazzjoni: Mhux qabel għaxart ijiem ta' ħidma wara n-notifika; l-iskema għandha tapplika għall-applikanti kollha eliġibbli li daħlu għall-ewwel darba fis-settur tal-biedja fl-1 ta' Jannar 2007 jew wara

Tul ta' żmien ta' l-iskema jew ta' l-għajnuna individwali: L-iskema tapplika għall-applikanti kollha eliġibbli li daħlu fil-31 ta' Diċembru 2013 jew qabel.

Għan ta' l-għajnuna:

(i) biex jinkiseb it-trasferiment ta' art lil bdiewa żgħażagħ imħarrġa li huma f'pożizzjoni aħjar biex jegħlbu l-isfidi ġodda ta' l-agrikoltura Irlandiża; (ir-Regolament (KE) 1857/2006 Artikolu 7)

(ii) biex jiġu koperti l-ispejjeż tal-bidu ffaċċjati minn żgħażagħ meta jistabilixxu ruħhom fil-biedja; (ir-Regolament (KE) 1857/2006 Artikolu 7)

(iii) biex titħeġġeġ it-tlestija ta' l-investimenti f'tali azjendi; (ir-Regolament (KE) 1857/2006 Artikolu 7).

Settur(i) konċernat(i): Is-setturi kollha ta' l-agrikoltura.

Isem u indirizz ta' l-awtorità li tagħti l-għajnuna:

Minister for Agriculture and Food Agriculture House Kildare Street Dublin 2 Ireland

Sit ta' l-internet: www.agriculture.gov.ie/index.jsp?file=schemes/OFI/installation%20_aid.xml

(Id-dettalji ta' l-applikazzjoni rigward il-“Young Farmer's Installation Aid Scheme” ikunu aċċessibli fuq il-websajt fl-Installation Aid Scheme Section of the Agriculture and Food Development Heading meta l-Programm ta' Żvilupp Rurali ta' l-Irlanda 2007-2013 jiġi approvat mill-Kummissjoni.)

Numru XA: XA 106/07

Stat Membru: L-Irlanda

Reġjun: —

Titolu ta' l-iskema ta' l-għajnuna jew isem il-kumpanija li qed tirċievi għajnuna individwali: Skemi għall-Irtirar Qabel iż-Żmien.

Bażi ġuridika: Ir-Regolament tal-Kunsill (KEE) Nru 2079/92, ir-Regolament tal-Kunsill (KE) Nru 1257/1999 u Ir-Regolament tal-Kunsill (KE) Nru 1698/2005.

Nefqa annwali ppjanata skond l-iskema jew ammont totali ta' għajnuna individwali mogħtija lill-kumpanija: Ħlasijiet li qed isiru lil parteċipanti fl-Iskemi għall-Irtirar qabel iż-Żmien — Skema għall-Irtirar qabel iż-Żmien mill-Biedja (ERS1) miftuħa għall-applikanti għall-perjodu 1994-1999. L-Iskema għall-Irtirar Qabel iż-Żmien (ERS2) 2000 miftuħa għall-applikanti għall-perjodu 2000-2006 u l- Iskema għall-Irtirar Qabel iż-Żmien (ERS3) 2007-2013. In-nefqa annwali hija kif jidher hawn isfel:

Intensità massima ta' l-għajnuna: L-Iskema għall-Irtirar Qabel iż-Żmien (ERS1) 14 075 EUR p.a., l-Iskema għall-Irtirar Qabel iż-Żmien (ERS2) 2000 u — l-Iskema għall-Irtirar Qabel iż-Żmien (ERS3) — 15 000 EUR p.a.

Data ta' l-implimentazzjoni: Mhux qabel għaxart ijiem tax-xogħol min-notifika.

It-tul ta' żmien ta' l-iskema jew ta' l-għotja individwali għall-għajnuna: Pensjoni annwali titħallas lill-applikanti eliġibbli għal perjodu massimu ta' 10 snin.

Għan ta' l-għajnuna: Skond l-Artikolu 8 tar-Regolament (KE) Nru 1857/2006, l-għanijiet ta' l-Iskemi għall-Irtirar qabel iż-Żmien huma sabiex jiġi mħeġġeġ it-trasferiment ta' stabbilimenti mingħand bdiewa ta' età akbar għal għand bdiewa mħarrġa ta' età iżgħar.

Settur(i) kkonċernat(i): Il-bdiewa li qed jirtiraw iridu jkunu qabżu l-età ta' 55 sena.

Isem u indirizz ta' l-awtorità li tagħti l-għotja:

Minister for Agriculture and Food Agriculture House Kildare Street Dublin 2 Ireland

Indirizz ta' l-internet: www.agriculture.gov.ie/index.jsp?file=forms/Early_Retirement_Scheme/early_retirement.xml

(Dettallji ta' l-applikazzjoni fir-rigward ta' l-ERS3 jkunu disponibbli fuq is-sit taħt l-intestatura the Early Retirement Scheme Section of the Agriculture and Food Development ladarba l-Programm Irlandiż għall-Iżvilupp Rurali 2007-2013 jkun ġie approvat mill-Kummissjoni. Id-dettalji ta' l-applikazzjonijiet fir-rigward ta' l-Iskemi ERS 1 u ERS 2 m'għadhomx disponibbli peress li dawn huma magħluqa għal applikazzjonijiet ġodda).

Numru XA: XA 107/07

Stat Membru: L-Irlanda

Reġjun: L-Istat Membru kollu

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Installation Aid Scheme

Bażi ġuridika: L-Artikolu 22 tar-Regolament tal-Kunsill (KE) Nru 1698/2005.

Spiża annwali prevista fl-ambitu ta' l-iskema jew is-somma totali ta' l-għajnuna individwali mogħtija lill-kumpanija: 3 miljun EUR

2007: 1 miljun EUR, 2008: 1 miljun EUR, 2009: 1 miljun EUR.

Intensità massima ta' l-għajnuna: Żieda minn 9 523 EUR għal 15 000 EUR għall-istallazzjoni tal-bdiewa fi jew wara l-1 ta' Mejju 2006 li jissodisfaw ir-rekwiżiti tal-pjan ta' kummerċ ipprovduti bl-Artikolu 22(1)(c) tar-Regolament tal-Kunsill (KE) Nru 1698/2005.

Data ta' l-implimentazzjoni:: Mhux qabel għaxar ġranet tax-xogħol wara n-notifika; l-iskema għandha tapplika fi jew wara l-1 ta' Mejju 2006 għal applikanti eliġibbli kollha involuti fil-biedja għall-ewwel darba.

It-tul ta' l-iskema jew l-għotja ta' għajnuna individwali: Sa l-aħħar ta' Diċembru 2009.

Għan ta' l-għajnuna:

(i) biex jinkiseb it-trasferiment ta' art lill-bdiewa żgħażagħ imħarrġa li huma f'pożizzjoni aħjar biex jegħlbu l-isfidi ġodda ta' l-agrikoltura Irlandiża

(ii) biex jingħelbu l-ispejjeż tal-bidu ffaċati minn żgħażagħ meta jistabilixxu rwieħhom fil-qasam tal-biedja

(iii) biex tiġi inkoraġġita t-tlestija ta' l-investimenti f'tali kumpaniji

(iv) biex tiġi inkoraġġita t-tlestija ta' pjani ta' kummerċ.

L-iskema hija skond l-Artikolu 7 tar-Regolament (KE) Nru 1857/2006.

Is-settur(i) konċernat(i): Is-setturi agrikoli kollha.

Isem u indirizz ta' l-awtorità li tagħti l-għajnuna:

Department of Agriculture and Food Agriculture House Kildare Street Dublin 2 Ireland

Indirizz ta' l-internet: www.agriculture.gov.ie/index.jsp?file=schemes/OFI/installation%20_aid.xml

(Id-dettalji ta' l-applikazzjoni fir-rigward ta' l-Installation Aid Scheme tkun aċċessibli fil-websajt fl-Installation Aid Scheme Section of the Agriculture and Food Development Heading meta l-Iskema tiġi varata.)